Med et nederlag på 4-1 til Aarhus sluttede denne sæson i badmintonligaen for VEB. Sæsonen har været stærkt præget af den sag der har kørt mellem holdet og Badminton Danmark, om brug af den hollandske spiller Erik Pang som dansker eller ikke-dansker. En sag VEB endte med at vinde, men som har skabt så meget uro omkring klubben, at fokus har været på meget andet end at vinde kampe i ligaen. Eller som klubben selv skriver på sin hjemmeside efter aftenens nedelag: - Nederlaget var VEB's sjette i træk. Sæsonen er forbi. En sæson, som vil blive husket for Badminton Danmarks langsommelige og stærkt kritisable behandling af den såkaldte Eric Pang-sag. Kampen var samtidig den sidste for cheftræner Peter R. Jensen, der nu rejser til New Zealand for at prøve lykken som træner dernede.

Referat:
En uskøn og rodet sæson 13/14 sluttede tirsdag aften for Vendsyssel Elite Badminton.